Document ID: 32007R0880

РЕГЛАМЕНТ (ЕО) № 880/2007 НА КОМИСИЯТА
от 25 юли 2007 година
за изменение на Регламент (ЕО) № 2133/2001 относно откриване и управление на някои тарифни квоти за Общността и тарифни тавани в сектора на зърнените култури по отношение на общностна тарифна квота за определени продукти от видовете, използвани за храна на животни, с код по КН 2309 90
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 2007/444/ЕО на Съвета от 22 февруари 2007 г. за сключване на споразумение между Европейската общност и правителството на Канада относно приключването на преговорите съгласно член XXIV:6 от ГАТТ (1), и по-специално член 2 от него,
като взе предвид Регламент (ЕО) № 1784/2003 на Съвета от 29 септември 2003 г. относно общата организация на пазара на зърнени култури (2), и по-специално член 12, параграф 1 от него,
като има предвид, че:
(1)
Регламент (ЕО) № 733/2007 на Съвета от 22 февруари 2007 г. за прилагане на Споразумението между Европейската общност и правителството на Канада относно приключването на преговорите на основание член ХХIV:6 от ГАТТ, за изменение и допълнение на приложение I към Регламент (ЕИО) № 2658/87 относно тарифната и статистическа номенклатура и Общата митническа тарифа (3) предвижда, на базата на календарна година, тарифна квота за внос с митническа ставка от 7 % ad valorem за определени продукти от видовете, използвани за храна на животни, с код по КН 2309 90.
(2)
В Регламент (ЕИО) № 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) № 2913/92 на Съвета относно създаване на Митнически кодекс на Общността (4) бяха събрани правилата за управление, приложими за тарифните квоти, които са предназначени за използване по хронологически ред на датите на митническите декларации и за наблюдение на вноса, който се ползва с преференциален режим. За да може тази нова тарифна квота да има еднакво управление с това на сходни квоти, управлението ѝ следва да бъде включено в дадения диспозитив.
(3)
Следователно Регламент (ЕО) № 2133/2001 на Комисията (5) следва да бъде съответно изменен.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В приложение II към Регламент (ЕО) № 2133/2001 се добавя следният ред:
„09.0070
2309 90 31
2309 90 41
2309 90 51
2309 90 95
2309 90 99
Продукти от видовете, използвани за храна на животни
2 700
7 % ad valorem
Всички трети държави (erga omnes)“
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 юли 2007 година.

Labels: 3
17
6